ব্যস! আক্কেল সাহেব এবার আরও ফেঁসে গেলেন। হিতে-বিপরীত হলো। বউ তো আরও ক্ষেপে গেল। কী...! আমি অভিভাবকের কথা তোয়াক্কা করি না? আমি যা খুশি তাই করি? আমি আহ্লাদে চৌরঙ্গ দিয়ে গেছি? হাতে ছিল পানির গ্লাস, এবার ছুড়ে মারল মেঝেতে। বিকট আওয়াজ তুলে চুরমার হয়ে গেল গ্লাস। আক্কেল সাহেব বেচারা অসহায়ের মতো দাঁড়িয়ে রইলেন। টুঁ শব্দটি করলেন না। বুঝতে পারলেন, এখন কোনো কথা বলা মানে আগুনে ঘি ঢালা। তিনি চুপচাপ পাশের রুমে চলে গেলেন।